**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXIII. Br. 4/TRAVANJ 2018.

HOĆE LI HRVATSKA OPET BITI ANTEMURALE CHRISTIANITATIS?

Ima trenutaka kad se ljudi počnu buditi jer im ogoljena istina sijevne, bljesne, prasne pred očima i ne mogu je ne vidjeti. I nije toliko važno ako je ta istina tragična, tužna, sramotna, koliko je važno da nas je probudila, da nam je pomogla sastaviti u mozaik komadiće koji su se činili nepovezanima i besmislenima. Važno je stoga što nam to otvara oči pokazujući nam vlastitu sljepoću, čineći nas poniznima, podsjeća nas da đavao postoji i zato što nam istina omogućuje svrhovito djelovanje.

 Upravo se to dogodilo s HDZ-ovim guranjem ratifikacije Istanbulske konvencije. Pale su maske sa svih. Otkrile se namjere srdaca, nesnalaženje mnogih, a još više interes skupina koje su umrežene na svim nivoima i u svim strukturama, ovozemaljskim i onostranim, unutar i izvan naše zemlje,. Otkrile su i uspavanost velike većine nas kršćana kao i to koji su među nama lažni. Čovjeku se čini kao da sada sluša Isusovu prispodobu o žitu i kukolju. Naše je da se trudimo biti žito, a s kukoljem će Gospodin učiniti kako je njegova volja.

U Istanbulsku konvenciju ubačeno je sjeme rodne ideologije, a urodit će čudovišnim plodovima, ako se ostvari sav potencijal koji sjeme nosi..

Istanbulska konvencija (ako se ratificira) bit će razdjelnica svjetova, prekretnica čija će postupna primjena naš svijet promijeniti do neprepoznatljivosti. Ona je sredstvo za uništenje civilizacije kakvu znamo, droga za razum, zatirač tradicije i prirodnih zakona, poluga za manipulacije znanošću. Ona je put koji će odvesti buduće generacije u začarani krug gubitka duha i duhovne spoznaje i dovesti do sljepila koje povijest nije vidjela jer će inženjeri duša i društva u oholosti uma zatrti sve ono do čega su došli mudri pogani razumom i intuicijom, a Židovi i kršćani uz to i Božjom objavom (svijest o ljudskoj grješnosti i ograničenosti, o božanskim zakonima, o potrebi svladavanja svojih strasti i nagona, svoje →

**BOŽJA RIJEČ – RIJEČ ŽIVOTA**

 *Koji se u nj ufaju spoznat će istinu, i koji su vjerni bit će u ljubavi s njim, jer izabranici njegovi stječu milost i milosrđe. A bezbožnici će zbog svojih misli biti primjereno kažnjeni jer su prezreli pravednike i otpali od Gospodina. Teško onima koji preziru mudrost i stegu! Isprazna je nada njihova, napori uzaludni i poslovi bez probitka. Žene su im bezumne, djeca opaka i proklet njihov rod.*

 Mudr 3,9-12

→ ohole, pobunjeničke, drske naravi, koja čovjeka, neobuzdana i razvezana od spona savjesti i božanskih zakona, vodi u propast, o životu duše i vječnosti).

Stanje pripremano desetljećima i stoljećima, konačno ostvareno, po mišljenju stvaralaca novog poretka.

Čovjek Zapada doveden do odbacivanja vjere u nadnaravno, duhovno uspavan, programiran za odabir onoga što mu čini štetu, bez znanja i svijesti o duhu nastranosti koji ga zavodi u najdubljim dubinama i kojem se predaje s povjerenjem, sa zavidnim stupnjem sebičnosti, požude za moći, želje za svakom vrstom senzualne ugode i uživanja na najprizemniji način. Pripreman na to bigbraderizacijom života.

No, naš je Bog pun iznenađenja, a mi smo narod koji se diže tek kad mu voda dođe do grla. Možda je ovo takav trenutak.

Moja draga župljanka Slavica Mustapić jedan svoj tekst o Istanbulskoj završila je rečenicama i porukom koje su mi se jako svidjele pa ih prenosim:

*Nihilistička neman koja nadahnjuje globalni svijet izrodila je ateističku moralnu indiferentnost i nasuprot njoj, vjersku utihu – eutanaziju Boga bez kojega je život i suživot s drugima i drugačijima nemoguć. Pluralizam bez vrijednosti je slijepa istina, tolerancija lažnih rukotvorenih bogova – štovanje sjena i mitološka zabluda. Ako prigovor na dekonstrukciju obiteljske temeljne uloge nije nadnacionalno pitanje, jer obitelj čini stup svakoga društva, onda ne znam što jest?*

*Vrijeme je za buđenje, nema zime za Hrvatsku, njeno europsko proljeće je na pomolu. Hrvatska danas govori velikoj Europi velike stvari! Hoće li vladajuća →*

 **PRONAĐI SVOJ LIJEK**

  *Poznato je, kako se sotona boji onoga, koji moli, jer ga gleda povezana s Bogom. I čini sve, da nas spriječi u molitvi. Kad sotona želi upropastiti neku osobu, počinje joj isticati odvratnost prema molitvi. Da, braćo moja, čim napustimo molitvu, trčimo velikim koracima prema paklu. Nikad nećemo stići k dobrom Bogu, ako se ne prihvatimo molitve. Da, braćo moja, dobro obavljenom molitvom zapovijedamo Nebu i zemlji, i svi će nam se pokoravati.*

*Nikad ne zaboravite, da nam Bog svakog jutra priprema potrebne milosti, da sveto provedemo dan, jer On znade sve prigode, u kojima bi mogli sagriješiti, sve napasti, koje sotona sprema. Ako molite na koljenima, dat će vam Bog sve milosti, koje su vam potrebne, da ne podlegnete napastima. Zato sotona sve čini, da zanemarite molitvu, jer on znade, ako vas je dobio na početku dana, siguran je za sve ostalo... Nemojte govoriti, da nemate vremena za molitvu... Nemojte se varati! Kako ćete se svidjeti Bogu i spasiti dušu? Tko će vam spasiti dušu, ako je izgubite*.

 Ivan Marija Vianney

**POZIV NA TRIBINU**

**TEMA:  ISTINA O ISTANBULSKOJ KONVENCIJI**

**PREDAVAČ: VLADISLAV ILČIĆ, prof.**

**ČETVRTAK, 19. travnja 2018. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

*→ politika prepoznati snagu ovakvoga duha i iskoristiti priliku za preobrazbu europskog društva koje gubi moralni kompas? Hrvatska je tu – u Europi – spremna posvjedočiti za Svjetlo njezinih korijena,  podsjetiti ju na temelje demokracije i biti Istina među narodima. Slobodni od svakog kompleksa manje vrijednosti, jer Hrvatska nije mala i nije na Balkanu, unatoč statistikama koje o njoj redovito lažu, Hrvatska je bila i bit će – „Antemurale Christianitatis!“* <https://biramdobro.com/knjiga-brojeva-bozje-djelo-ne-ovisi-o-statistici/>

**DUHOVNE VJEŽBE**

 Ovogodišnje duhovne vježbe u organizaciji HKDPD-a s temom: **Sloboda djece Božje** održat će se Hrvatskom zagorju u Poredju kod karmelićanki Božanskog Srca Isusova (Prišlin, Poredje 20, 49 231 Hum na Sutli) od 29. travnja 2018. s početkom u 15 sati do 1. svibnja 2018. u 15 sati.

Voditelj vježbi je naš duhovnik p. Nikola Stanković.

Cijena: 260 kn (dva puna pansiona)

Prijevoz: privatnim automobilima

Prijave na e-poštu: ruzica.ivankovic@gmail.com  (do 23 .travnja 2018.)

**Nadbiskup Sheen objasnio je da su nečistoća, nasilje i razaranje unutarnjeg mira sve đavolje karakteristike**.

Danas možemo vidjeti sve te karakteristike u našem modernom svijetu. Kao prvo, svugdje oko nas imamo nečistoću – bila ona u reklamama, u načinu kako se ljudi odijevaju, u popularnoj glazbi, itd. Zatim je tu crta nasilja, koja se također može svugdje naći, posebno u zabavi za mlade. Na kraju, imamo odsutstvo mira. Bez mira, mi ne možemo funkcionirati. On nam pomaže da budemo motivirani i usredotočeni, on nam podiže oči prema nebu. Ako đavao može uzeti naš mir, ispuniti naše umove nasilnim i uzrujavajućim mislima, kao i iskvariti naše tijelo grijehom požude, bit će nas lakše odvući dolje u pakao.

### Te stvari mogu biti u početku privlačne našoj paloj ljudskoj naravi, ali se naša duša u milosti odvraća od đavoljih stvari. Molite uvijek za milost čednosti, poniznosti i mir duše. Đavao možda ima moć iskušavati nas, ali nikad neće imati dovoljno moći odvesti nas u pakao bez našeg pristanka. Duša ide u pakao uvijek radi odluke koju je donijela, ne zato što je prevarena ili jer se slomila nedužna pod pritiskom. Bog dopušta da nas đavao kuša da bi nas osnažio i testirao naše duše. Napokon, da nikada nismo kušani i da nemamo priliku dokazati svoju ljubav prema Bogu, ljubav koju imamo prema Njemu otupjela bi i oslabila. Moramo odabrati koristiti kušnje na Njegovu veću slavu i spasenje svoje duše. [Imitatio Mariae](http://nasljedujmariju.blogspot.com/) nasljedujmariju.blogspot.com/ (izvor: **Catholik Family News)**

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr